By nadere ondersoek het hy wel sy staalkabinette onder die tafelkleedjies ontdek – dolleeg. Die polisie is onmiddellik in kennis gestel, en hulle het kom vingerafdrukke neem en padblokkades ingestel. Tot dusver wil hulle egter geen kommentaar lewer nie. Die saak word bemoeilik deur hulle plaaslike bevelvoerder, Sersant Gigaba, wat nie op die oomblik vir kommentaar beskikbaar is nie.
Mnr Bull het bygevoeg dat dit nou doodstil en verlate by die Towelopstal is. Hy vemoed die bure se eksperiment het misluk en dat hulle toe maar getrek het. Hy sien ook nie meer hulle bont zoommobile nie, en by nadere ondersoek het hy ‘n windskewe struktuur, met die woord “ali” daarop geskryf, gesien. Die oorweldigende geur van alkohol het die lug gevul. ” Ek is so bly hulle is weg. Ek dink hulle het hulle ali gesien! ” sê ‘n dankbare mnr Bull.
Intussen is daar berigte dat ‘n klein bietjie van die kontant wat gebuit is, onlangs by ‘n winkel naby Pollmanskop gevind is. Die eienaar weet egter nie hoe dit daar gekom het nie. Niemand wat na skelms lyk, het by sy winkel kom koop nie.
Puik verslag, Seegogga! Daar is nie ‘n sweempie van wat werklik gebeur het nie. Geen vinger kan na ons wys nie. Ek dink die pad vorentoe lê nou oop. Ons moet net nie onder mekaar begin baklei soos in die flieks nie!
Ek is nogal bekommerd oor die onderlinge agterdog en veral teen Hester in die beplanningsfase. Verder is daar die agterdog oor die gesteelde buit. Wie het wat? Of hoeveel? As julle wil, kan julle dit vir my, n buitestaander, gee om dit eweredig te verdeel. Ek is baie eerliK en sal slegs die deel wat my toekom, aftrek.
Windskeef struktuur wat sy “ali” gesien het. Daarvan hou ek. Geen niks wat na ons verwys nie. En die bankbestuurder waardeer die mooie meubeltjies in die bank! My gewete is skoon, my glimlag skitterblink…
Jaaaa, dis g’n wonder die spoke loop daar rond asof hulle baie tuis is nie. Ek hoop nie die geld en goete wat ons gevat het is ook spookasem nie.
Ek lief dit, lief dit, lief dit!!! Soveel lekker humor in. Camilla se rooi stillethoes op uitstalling sit ‘n breë glimlag op my gesig 😀😀😀 Ek sien die Balikluis in my geestesoog. Dankie, jy het jou so goed van jou taak gekwyt.
Haha, Tannie Frannie, jy was so besig met die uitgeholde brood vol kroonjuwele, dat jy die B-alie grappie gemis het!